alexandrainst/scandi-wiki huggingface dataset:
Dommedag (van der Weyden)

Dommedag er en altertavle som antas å ha blitt malt av Rogier van der Weyden, trolig i perioden 1446-1452. Altertavlen ble bestilt til innvielsen av hospitalet i Beaune i det nåværende Frankrike, av hospitalets grunnleggere Nicolas Rolin og hans tredje kone Guigone de Salins. Altertavlen befinner seg fortsatt i hospitalet, som nå er museum.

Altertavlen i Beaune er en polyptyk bestående av ni paneler som er hengslet sammen. Når altertavlen er åpen, viser de ni panelene Jesus som feller sin dom over menneskeheten på dommedag.

Polyptyken består av i alt ni paneler, hvorav seks er bemalt på begge sider. Panelene er hengslet sammen slik at altertavlen kan betraktes åpen eller lukket. Når altertavlen er åpen viser polyptykens ene side, med de i alt ni panelene, Jesu dom over menneskeheten på den ytterste dag - eller med andre ord dommedag. Når altertavlen er lukket vises seks paneler med portretter av hospitalets to grunnleggere samt skildringer av helgenene Sankt Sebastian og den hellige Antonius, erkeengelen Gabriel og jomfru Maria. 

Altertavlen ble trolig malt i perioden 1446-1452, og har befunnet seg i Hospices de Beaune like siden det var nytt. Det var opprinnelig plassert slik at de sengeliggende kunne betrakte bildet av dommedag fra sitt sykeleie. På et tidspunkt, trolig under den franske revolusjonen, ble altertavlen overmalt, men i 1836 ble kunstverket gjenoppdaget og restaurert. Man antok da at det var malt av Jan van Eyck, men i 1843 kom man frem til at mesteren for altertavlen måtte være en annen flamsk maler, nemlig Rogier van der Weyden. Det ansees for sannsynlig at van der Weydens assistenter har malt englene og ni av apostlene på altertavlen.

Se også 
 Nedtagelsen fra korset (van der Weyden)

Referanser

Eksterne lenker 
 

Malerier
renessansen
Nederlandsk kultur
Malerier fra 1440-årene
Malerier fra 1450-årene
Federico Pellegrino

Federico Pellegrino (født 1. september 1990 i Aosta) er en italiensk langrennsløper. Siden 2010/11-sesongen har Pellegrino satset jevnlig på sprintkonkurranser i verdenscupen.

Karriere 

Han gjorde sin første konkurranse på seniornivå i verdenscupen den 11. mars 2010 i Drammen, hvor han til slutt endte opp på en 49.-plass. Han tok en andreplass på sprinten under verdenscupen i Liberec den 15. januar 2011, kun slått av Ola Vigen Hattestad i finalen.

Pellegrino deltok under Ski-VM 2011 i Oslo, hvor han kvalifiserte seg til kvartfinalen i samme heat med blant andre Marcus Hellner og Eirik Brandsdal. Etter å ha kommet på andreplass kun 0,3 sekunder bak Hellner gikk han videre til semifinalen, hvor han ble slått ut av blant andre Petter Northug og Ola Vigen Hattestad

Pellegrino tok sin første verdenscupseier da han vant sprint fristil i Davos 21. desember 2014. Han vant også sprintetappen under Tour de Ski 2014/15. Den 24. januar 2015 tok Pellegrino sin tredje seier for sesongen, da han vant skøytesprinten i Rybinsk under svært løse og krevende forhold. Han ble nummer tre i sprintverdenscupen totalt sesongen 2014/15, kun slått av Eirik Brandsdal (2) og Finn-Hågen Krogh (1). Han deltok under Ski-VM 2015, der han fikk en 5.-plass på den klassiske sprinten og en bronsemedalje på lagsprinten i fri teknikk, sammen med Dietmar Nöckler.

I VM 2017 vant Pellegrino sprint fristil foran Sergej Ustjugov og Johannes Høsflot Klæbo, og han gikk sammen med Dietmar Nöckler på Italias lag som tok sølv på lagsprint. Han tok sølv på sprinten under vinter-OL 2018 i Pyeongchang.

Under VM 2019 i Seefeld tok Pellegrino sølv på sprint fristil, og han gikk på det italienske laget som tok bronse på lagsprint der han gikk sammen med Francesco de Fabiani.

Sammenlagtplasseringer i verdenscupen

Referanser

Eksterne lenker 
 
 

Italienske langrennsløpere
Verdensmestere i langrenn
Olympiske sølvmedaljevinnere for Italia
U23-verdensmestere i langrenn
Deltakere under Ski-VM 2011
Deltakere under Ski-VM 2013
Deltakere for Italia under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Italia under Vinter-OL 2018
Langrennsløpere under Vinter-OL 2018
Medaljevinnere under Vinter-OL 2018
Deltakere for Italia under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Deltakere under Ski-VM 2019
Personer fra Aosta
Deltakere under Ski-VM 2021
Olympiske medaljevinnere i langrenn
Vladěna Pustková

Vladěna Pustková (født 11. juli 1992) er en tsjekkisk skihopper. Hun er født i Celadna, men bor i Frenstat.

Hun debuterte internasjonalt i FIS-Ladies-Grand-Prix 2003 og 2004, og debuterte i Kontinentalcupen i skihopping siden 16. januar 2005, med en 27.-plass. Hennes beste plassering i denne cupen til nå er 11.-plass, som hun fikk i august 2008 i Bischofshofen.

Hun har deltatt i junior-VM seks ganger; hun kom på 10.-plass i 2006, 12.-plass i 2007, 35.-plass i 2008, 28.-plass i 2009, 26.-plass i 2010 og 21.-plass i 2011.

I 2009 deltok hun i sitt første senior-VM, i Liberec, der hun kom på 35.-plass, og i februar 2011 kom hun på 29.-plass under Ski-VM 2011 i Holmenkollen.

Referanser

Eksterne lenker 
 
 
 Profil på Ladies-Skijumping.com

Tsjekkiske skihoppere
Deltakere under Ski-VM 2009
Deltakere under Ski-VM 2011
Deltakere under Ski-VM 2013
Fødsler i 1992
Muhammad al-Gaddafi

Muhammad al-Gaddafi () (født 1970) er en libysk politiker og eldste sønn av Muammar al-Gaddafi. Han hadde flere betrodde verv under sin fars regime. Blant annet så var han leder for den libyske olympiske komité og formann i General Post and Telecom Company som eier og driver mobiltelefon- og sattelittjenester i Libya.

Tross sine sentrale posisjoner holdt han en svært lav profil også innad i landet. Han flyktet til Algerie like etter at regimet til hans far ble styrtet i 2011.

Referanser 

Libyske forretningsfolk
Personer etter føde- eller oppvekststed i Libya
Fødselsdato ikke oppgitt
Fødsler i 1970
Fazlollah Zahedi

Fazlollah Zahedi (født cirka 1897 i Hamedan i Iran, død 2. september 1963) var en iransk general, statsmann og politiker.

Biografi
Under sin tjeneste ved den russisk-trente iranske kosakkbrigaden var en av hans militære overordnede Reza Khan, som senere ble den iranske monarken. I en alder av 23 år ble han kompani-sjef, og han førte tropper i kamp mot opprørere blant stammefolkene i de nordlige provinsene av Iran. To år senere forfremmet Reza Shah ham til brigadegeneral. Alliansen mellom de to mennene holdt livet ut på det personlige plan som vel som politisk og militært.

Han var også involvert i å styrte Seyyed Zia'eddin Tabatabaee og hans regjering i 1920. Det var oberst Zahedi som pågrep Sheikh Khaz'al Khan og førte ham med tilbake til Teheran. Under Reza Shahs styre var general Zahedi militærguvernør i Khuzestan-provinsen, der mye av Irans oljeindustri holder til, og i 1932 ble han sjef for det nasjonale politi.

Under andre verdenskrig ble han utnevnt til kommanderende general. Da Reza Shah ble tvunget til å abdisere i 1941, ble Zahedi arrestert av britiske styrker, angivelig for sympati for det nasjonalsosialistiske Tyskland. Han ble arrestert på sitt eget kontor. Zahedi ble deretter fløyet ut av landet og han ble internert i Palestina frem til slutten av verdenskrigen. Da han var tilbake fra internering i Palestina i 1945, under styret til Mohammad Reza Shah (Reza Shahs sønn og etterfølger), ble general Zahedi inspektør for de militære styrkene i de sørlige deler av Iran. 

Etter at han pensjonerte seg fra hæren ble Zahedi innsatt som senator i 1950. Zahedi ble utnevnt til innenriksminister i 1951, i Hossein Alas administrasjon, en stilling han beholdt også da Dr. Mohammad Mossadegh ble Irans neste statsminister. Zahedi giftet seg med Khadijeh Pirnia, datter av Mirza Hussein Khan Pirnia og barnebarn til Mozzafar-al-Din Shah Qajar (1853–1907). 

Zahedi hadde sønnen Ardeshir og datteren Homa. Hans sønn Ardeshir ble politiker og diplomat, og giftet seg med prinsesse Shahnaz Pahlavi, datter av Mohammad Reza Pahlavi fra hans første ekteskap med prinsesse Fawzia av Egypt, datter av kong Fuad I. Hans datter Homa Zahedi var medlem av parlamentet, som representant for valgkretsen i regionen Hamadan.

Referanser 

Iranske politikere
Personer fra Hamadan
NTG Tromsø

NTG Tromsø er en privat videregående skole som ligger ved Alfheim stadion i Tromsø og er en del av Norges Toppidrettsgymnas.

Skolen ble etablert i 2008, etter at flere toppidrettsmiljøer i Tromsø med Tromsø Idrettslag i spissen var pådrivere, og skal etter planen åpne ungdomsskole i august 2018.

Skolen har rundt 100 elever, og har tilbud innen fem forskjellige idrettsgrener:
 Fotball
 Friidrett
 Langrenn 
 Skiskyting

Eksterne lenker 
 

Norges Toppidrettsgymnas
Videregående skoler i Troms og Finnmark
Skoler i Tromsø
Sport i Tromsø
Utdanningsinstitusjoner etablert i 2008
Mocyta

Mocyta er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta. Det er beskrevet  arter, seks av dem er funnet i Norge. Arten Mocyta fungi er trolig en av de aller vanligste billene i norske skoger.

Utseende  
Små (gjerne rundt 3 millimeter), brunlige kortvinger. Forføttene har fire ledd, mellom- og bakføttene fem. Som hos mange andre grupper av Athetini må man vanligvis undersøke kjønnsorganene for å bestemme artene med sikkerhet.

Levevis 
Disse små billene lever i skog. De kan finnes på skogbunnen eller i tilkytning til sopp.

Systematisk inndeling / norske arter 
Slekten ble inntil nylig regnet som en underslekt av den meget artsrike slekten Atheta.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Mocyta Mulsant & Rey, 1874
 Mocyta amblystegii (Brundin, 1952) - finnes i Norge
 Mocyta amplicollis (Mulsant & Rey, 1873) - finnes i Norge
 Mocyta anmashanensis (Pace, 2009)
 Mocyta attaleensis (Pace, 2004)
 Mocyta breviuscula (Mäklin, 1852)
 Mocyta clientula (Erichson, 1839) - finnes i Norge
 Mocyta deserta (C. Koch, 1936)
 Mocyta deuvei (Pace, 2004)
 Mocyta discreta (Casey, 1893)
 Mocyta exquisita (Pace, 1987)
 Mocyta fungi (Gravenhorst, 1806) - svært vanlig i Norge
 Mocyta fussi (Bernhauer, 1908)
 Mocyta groenlandica (Mahler, 1988)
 Mocyta haematica (Eppelsheim, 1884)
 Mocyta haligena (Wollaston, 1857)
 Mocyta jani Lee & Ahn, 2018
 Mocyta leucadica (Scheerpeltz, 1958)
 Mocyta lucida (Dodero, 1922)
 Mocyta luteola (Erichson, 1839)
 Mocyta negligens (Mulsant & Rey, 1873) – funnet i Sverige og Danmark, ikke i Norge
 Mocyta nepalicola (Pace, 1987)
 Mocyta orbata (Erichson, 1837) - finnes i Norge
 Mocyta orphana (Erichson, 1837) - finnes i Norge
 Mocyta rhodiensis (Scheerpeltz, 1963)
 Mocyta sanguinolenta (Wollaston, 1854)
 Mocyta sharpiana (Wollaston, 1871)
 Mocyta sphagnorum Klimaszewski & Webster, 2015
 Mocyta subclientula (Cameron, 1939)
 Mocyta tricholutea (Pace, 1999)
 Mocyta vagepunctata (Wollaston, 1862)
 Mocyta vivida (Sharp, 1874)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Mocyta på Tree of life: 

Småkortvinger
Dyr formelt beskrevet i 1874
Liogluta

Liogluta er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta. Det er beskrevet  arter, seks av dem er funnet i Norge.

Utseende  
Små til middelsstore (3-6 millimeter), mørke kortvinger. I forhold til beslektede grupper er disse arten nokså avlange og slanke. Antennene er tydelig lengre enn hode + pronotum. Beina er slanke og ikke spesielt lange, føttene har fire ledd på frambeina, fem på mellom- og bakbeina. Artene er til dels svært vanskelige å skille på ytre utseende, men det finnes gode artsforskjeller i kjønnsorganene. Halsskjoldet (pronotum) er forholdsvis bredt og har ofte noen grunne groper som kan være til hjelp ved bestemmelse av artene.

Levevis 
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen, men også på fjellet og i andre miljøer.

Systematisk inndeling / norske arter 
Liogluta-artene ble tidligere regnet til den meget artsrike slekten Atheta.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Liogluta Thomson, 1858
 Liogluta pagana (Erichson, 1839)
 Liogluta granigera (Kiesenwetter, 1850)
 Liogluta micans (Mulsant & Rey, 1852)
 Liogluta longiuscula (Gravenhorst, 1802)
 Liogluta microptera Thomson, 1867
 Liogluta alpestris (Heer, 1839)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Liogluta på Tree of life: 
 Bilde av Liogluta microptera: 

Småkortvinger
Biller formelt beskrevet i 1858
Irina Avvakumova

Irina Andrejevna Avvakumova (russisk: Ирина Андреевна Аввакумова; født Taktajeva (Тактаева), 14. september 1991) er en russisk skihopper. Hun var den første kvinnelige skihopperen fra Russland som deltok i et junior-VM i skihopping for kvinner. 

Hun debuterte i kontinentalcupen 8. august 2009 i Bischofsgrün, med en 47.-plass. Hennes beste plassering i denne cupen til nå er 17.-plass, som hun fikk i januar 2011 i Ljubno.

Hun har deltatt i junior-VM to ganger; hun kom på 38.-plass i 2010 og 39.-plass i 2011. 

I februar 2011 kom hun på 37.-plass under Ski-VM 2011 i Holmenkollen. Hun ble ikke kvalifisert til finaleomgangen.

Hun vant sitt første verdenscuprenn i Tsjajkovskij 4. januar 2014.

Under Vinter-OL 2022 i Beijing, tok hun sølv i mikslagkonkurransen.

Referanser

Eksterne lenker 
 

Russiske skihoppere
Olympiske sølvmedaljevinnere for ROC
Deltakere under Ski-VM 2011
Deltakere under Ski-VM 2013
Deltakere for Russland under Vinter-OL 2014
Skihoppere under Vinter-OL 2014
Deltakere under Ski-VM 2015
Deltakere under Ski-VM 2017
Olympiske utøvere fra Russland under Vinter-OL 2018
Skihoppere under Vinter-OL 2018
Deltakere for ROC under Vinter-OL 2022
Skihoppere under Vinter-OL 2022
Medaljevinnere under Vinter-OL 2022
Fødsler i 1991
Deltakere under Ski-VM 2021
Haploglossa

Haploglossa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er funnet fem arter i Norge.

Utseende 
Små, avlange, brunlige kortvinger. Den kan minne on slekten Aleochara. Forkroppen er forholdsvis kort og bred, og antennene nokså korte. Bakkroppen er markert smalere enn dekkvingene.

Levevis 
Som andre kortvinger er de rovdyr som lever av andre små leddyr.
Disse artene er ofte funnet i gamle fuglereir.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Oxypodini Thomson, 1859
 Slekten Haploglossa Kraatz, 1856
 Haploglossa barberi
 Haploglossa gentilis (Märkel, 1844)
 Haploglossa indica
 Haploglossa koreana
 Haploglossa marginalis (Gravenhorst, 1806)
 Haploglossa mexicana
 Haploglossa nebulosa
 Haploglossa nidicola (Fairmaire, 1852)
 Haploglossa picipennis (Gyllenhal, 1827)
 Haploglossa pulla
 Haploglossa villosula (Stephens, 1832)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilde av Haploglossa gentilis: 

Småkortvinger
Biller formelt beskrevet i 1856
Hadeland, Land og Valders fogderi

Hadeland, Land og Valders fogderi (Hadeland, Land og Valders Fogderie) var en administrativ enhet (fogderi) i Akershus len med røtter fra 1500-tallet, inngikk fra 1662 i Akershus stiftamt, fra 1757 i Oplandenes amt og fra 1781 i Kristians amt.

Det opprinnelige Hadeland fogderi omfattet hele det vestre og søndre Oppland, samt Ringerike som i 1615 ble overført til Buskerud fogderi. Embedet ble etter hvert benevnt Hadeland, Land og Valders fogderi, og i perioden 1631-35 var Land og Valdres fogderi skilt ut som eget embede. Det igjen samlede embedet ble fra 1637 benevnt Hadeland og Valders fogderi, og fra 1685 Hadeland, Toten og Valders fogderi. I ble 1764 embedet delt i Toten fogderi og Valdres fogderi. 

I 1815 ble Hadeland og Land overført fra Toten og slått sammen med Valdres til Valdres, Land og Hadeland fogderi, som i 1856 igjen ble delt i Hadeland og Land fogderi og Valdres fogderi. Fogderiene i Kristians amt ble avviklet i 1909.

Geistlig inndeling i 1650 

Hadeland og Valdres fogderi:
 Hadeland prestegjeld
 Toten prestegjeld
 Vardal prestegjeld
 Biri prestegjeld
 Land prestegjeld
 Aurdal prestegjeld
 Slidre prestegjeld
 Vang prestegjeld

Matrikkelen 1838 

Valdres, Land og Hadeland fogderi:
 Jevnaker tinglag
 Gran tinglag
 Land tinglag
 Søndre Aurdal tinglag
 Nordre Aurdal tinglag
 Slidre tinglag
 Vang tinglag

Herredsinndeling mot slutten av 1800-tallet 
Hadeland og Land fogderi:
 Jevnaker
 Gran
 Søndre Land
 Nordre Land

Fogder 

Fogderier i Norge
Opplands historie
Autalia

Autalia er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 34 arter, fire av dem er funnet i Norge.

Utseende 
Små, slanke, blanke kortvinger. Hodet er rundt og tydelig avsatt fra det foran rundede halsskjoldet (pronotum). Dekkvingene er markert bredere enn pronotum og bakkroppen, blanke, med rundede "skuldre", ved roten med noen dype lengdefurer. Bakkroppen er smal ved roten, blir litt bredere lenger bak. Beina er forholdsvis lange og slanke, fram- og mellomføttene består av fire ledd, bakføttene av fem.

Levevis 
Disse billene, som er rovdyr, kan være tallrike ved fersk gjødsel der de mest trolig jakter på andre smådyr.
Ellers finnes de mellom råtnende plantemateriale, og det er også noen arter som er knyttet til maur (myrmekofiler).

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Autaliini Thomson, 1859
 Slekten Autalia Leach in Samouelle, 1819 - i Norge:
 Autalia impressa (Olivier, 1795)
 Autalia longicornis Scheerpeltz, 1947
 Autalia rivularis (Gravenhorst, 1802)
 Autalia puncticollis Sharp, 1864
 Øvrige arter
 Autalia africana Cameron, 1950
 Autalia bierigi Hoebeke & Ashe, 1994
 Autalia breviflagellata Assing, 2001
 Autalia capensis Tottenham, 1957
 Autalia chapada Hoebeke & Ashe, 1994
 Autalia cornigera Assing, 2008
 Autalia elegans Casey, 1886
 Autalia ethiopia Klimaszewski, 1992
 Autalia formosa Assing, 1999
 Autalia frontalis Pace, 1986
 Autalia gomyi Pace, 1985
 Autalia imbecilla Assing, 2003
 Autalia inopinata Assing, 2003
 Autalia kabyliana Fagel, 1959
 Autalia kinabaluensis Pace, 2002
 Autalia limata Assing, 2001
 Autalia minuta Cameron, 1936
 Autalia monteverdensis Hoebeke & Ashe, 1994
 Autalia myrmecophila Cameron, 1948
 Autalia pallescens Tottenham, 1957
 Autalia phricotrichosa Hoebeke, 1988
 Autalia pseudoafricana Klimaszewski, 1992
 Autalia pseudotetracarinata Klimaszewski, 1992
 Autalia rufula Sharp, 1888
 Autalia ruwenzori Klimaszewski, 1992
 Autalia schillhammeri Assing, 2003
 Autalia schuelkei Assing, 1998
 Autalia smetanai Pace, 1991
 Autalia tetracarinata Cameron, 1950
 Autalia truncatula Casey, 1911
 Autalia villosa Park & Ahn, 2005
 Autalia yoopaa Hoebeke & Ashe, 1994
 Autalia yunnanica Assing, 2005

Kilder 
 Park, J.-S. og K.-J. Ahn 2005. Autalia villosa, a new species from Korea, and an annotated catalog of the genus Autalia Leach (Coleoptera: Staphylinidae: Aleocharinae). Zootaxa 1043: 1-16. 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Autalia på Tree of life: 

Småkortvinger
Biller formelt beskrevet i 1819
Skjevhet

Skjevhet er et begrep innenfor statistikkfaget for å beskrive asymmetri i en sannsynlighetsfordeling. Skjevheten beregnes i følgende formel:

 brukes som notasjon for skjevhetsverdien som er et tall mellom 0 og 1. Jo nærmere 0 verdien er jo mer symmetrisk er den. Jo nærmere verdien er 1 dess skjevere er den.

Grafisk fremstilling
Disse to grafene viser henholdsvis negativ og positiv skjevhet i to sannsynlighetsfordelinger:

Moment (matematikk)
Statistisk avvik og spredning
Ferragosto

Ferragosto (av latin feriae Augusti, «Augustus' festdag») er en italiensk merkedag som feires hvert år den 15. august både som fest- og feriedag for familier og som Maria himmelfart innen kirken. Dagen markeres også i andre land og områder med katolske tradisjoner.

Historikk
Opprinnelig var feiringen av ferragosto knyttet til midtsommer og slutten på det harde arbeidet på åkrene; 15. august er vanligvis den varmeste dagen i løpet av sommeren, og den romeske keiseren Augustus bestemte at både borgere og slaver skulle holde fri da. Den katolske kirken knyttet dagen til jomfru Marias opptagelse i himmelen, og Maria himmelfart (på latin assumptio Mariae) var høytidsdag også i Norden før protestantismen kom på 1500-tallet.

Se også
 Maria Himmelfart, katolsk merkedag 15. august

Høytider og helligdager
Martin Strandfeldt

Martin Vilhelm Strandfeldt (født 10. mars 1981 i Årsta) er en svensk ishockeyspiller som spiller for Stavanger Oilers.

Karriere 
Han kom til Stavanger Oilers i 2006/07-sesongen fra Bofors. Han har tidligere spilt i Djurgården, Huddinge og Bofors. Med Stavanger Oilers har han tatt to bronsemedaljer, to sølvmedaljer og vunnet norgesmesterskapet i ishockey med klubben. I 2011/2012 sesongen vant han også Get-ligaen med Stavanger Oilers. Han tangerte også rekorden for antall poeng for en spiller i Stavanger Oilers i den norske grunnserien med 65 poeng sammen med Christian Dahl Andersen og vant dermed poengligaen i GET-ligaen 2010/11. Dette selv om han kom likt med Stavanger Oilers-spiller Christian Dahl Andersen og Sparta Warriors-spiller Henrik Malmstrøm, men Martin Strandfeldt hadde flere scorede mål enn begge de to andre spillerne og ble dermed sesongens toppscorer.

Klubber 
 1999–2005 – Huddinge
 2005–2006 – Bofors
 2006-... – Stavanger Oilers

Meritter 
 2006/07: 3.-plass i GET-ligaen
 2009/10: 3.-plass i GET-ligaen, vinner av sluttspillet (Kongepokalen) NM-Gull
 2010/11: 2.-plass i GET-ligaen, Finale i sluttspillet
 2011/12: 1.-plass i GET-ligaen, vinner av sluttspillet (Kongepokalen). NM-Gull
 2012/13: 2.-plass i GET-ligaen, vinner av sluttspillet (Kongepokalen). NM-Gull
 Poengkonge i sluttspillet (norgesmesterskapet i ishockey 2010.
 Poengkonge i GET-ligaen i 2010/11-sesongen.
 Poengkonge i sluttspillet (norgesmesterskapet i ishockey 2012.

Referanser

Eksterne lenker 
 

Svenske ishockeyspillere
Ishockeyspillere for Stavanger Oilers
Ishockeyspillere for Hafrsfjord
Fødsler i 1981
Mono (programvare)

Mono er en implementasjon av Microsofts .NET utviklingsmiljø som åpen kildekode. Utviklingen er støttet av Novell, og baserer seg på standardiseringsorganet ECMA sine standarder for C# og Common Language Runtime – henholdsvis programmeringsspråket og kjøremiljøet som er grunnlaget for .NET.

Mono støtter både utvikling og kjøring av programmer laget for .NET på en rekke operativsystemer og datamaskinarkitekturer.
 Programmer utviklet på Mono kan også kjøres på Microsofts implementasjon av .NET, men det motsatte er ikke alltid tilfellet.

Referanser

Eksterne lenker 
 

Programvareutvikling
Programvare fra 2004